b'\n_START_ARTICLE_\nSu\xc5\xa1ac\n_START_PARAGRAPH_\nSu\xc5\xa1ac (italijansko Cazza) je manj\xc5\xa1i otok v Jadranu, pripada Hrva\xc5\xa1ki.\n_START_SECTION_\nGeografija\n_START_PARAGRAPH_\nOto\xc4\x8dek le\xc5\xbei 23 km zahodno od otoka Lastovo. Najvi\xc5\xa1ji vrh na otoku, ki ima povr\xc5\xa1ino 4,02 km\xc2\xb2, je Velji Grk, ki dose\xc5\xbee vi\xc5\xa1ino 243 mnm. Otok je porasel z gosto rasto\xc4\x8do makijo in borovim gozdom. Oto\xc5\xa1ki greben poteka v smeri severovzhod - jugozahod. Severna obala je visoka in strmo pada v morje, medtem ko sta ju\xc5\xbena in jugozahodna obala bolj polo\xc5\xbeni. Dol\xc5\xbeina obale je 16,380 km. Morje okoli otoka je bogato z ribami in primerno za ribolov. Na jugozahodnem rtu Kanula stoji svetilnik. Na rtu Gradi\xc5\xa1ka v bli\xc5\xbeini svetilnika je edini zaselek na otoku._NEWLINE_Iz pomorske karte je razvidno, da svetilnik oddaja svetlobni signal: B Bl(2) 15s. Nazivni domet svetilnika je 24 milj._NEWLINE_Majhni, od severnega in zahodnega vetra za\xc5\xa1\xc4\x8diteni zaliv\xc4\x8dki so na ju\xc5\xbeni strani oto\xc4\x8dka in slu\xc5\xbeijo kot dobro zakloni\xc5\xa1\xc4\x8de ribi\xc4\x8dem; v zaliv\xc4\x8dku Porti\xc4\x8d je okoli 40 m dolga pla\xc5\xbea\xc2\xb9\xe2\x81\xbe.\n_START_SECTION_\nPrebivalstvo\n_START_PARAGRAPH_\nEdini stalni prebivalci so svetilni\xc4\x8darji. Ob\xc4\x8dasno pa na otok pridejo tudi ribi\xc4\x8di in v poletnih mesecih tudi turisti.\n_START_SECTION_\nZgodovina\n_START_PARAGRAPH_\nStari anti\xc4\x8dno ime otoka je bilo Chooasa. V srednjem veku so ga bene\xc4\x8dani imenovali Cezza.'